Áhersla er lögð á söngtækni , tónlistarþjálfun , tónlistarstíl og túlkun . Kappkostað er að miðla grunnkunnáttu fyrir atvinnumennsku í óperusöng með þátttöku á sviðsentingu óperuverka . Veturinn 2017 - 2018 er ætlunin að bæta við áhugadeild við Söngskóla Sigurðar Demetz . Deildin er tilvalin fyrir kórfólk eða þá sem vilja reyna sig við söngnám en eru enn ekki reiðubúnir að leggja í fullt nám með tilheyrandi hliðarfögum eins og tónfræðigreinum . Kristján Jóhannesson Námið mitt við Söngskóla Sigurðar Demetz var frábært . Ég sótti söngtíma hjá Hönnu Dóru Sturludóttur sem hjálpuðu mér mikið og urðu vendipunkturinn í því að ég hélt á ný til Vínar í mastersnám . Námið er mjög metnaðarfullt og allir kennarar skólans eru með mikla reynslu á sviði sönglistar . Þar að auki var reynslan við þátttöku í tónleikum og óperuuppfærslum mjög góður undirbúningur fyrir framhaldsnám erlendis . Álfheiður Erla Guðmundsdóttir Ég stundaði nám við Söngskóla Sigurðar Demetz frá 2006 - 2010 og fékk á þeim tíma tækifæri til að læra hjá færustu kennurum á Íslandi og syngja heil óperuhlutverk á sviði með hljómsveit , það var ómetanlegt . Ég hef hins vegar ekki getað slitið mig enn frá skólanum og þau fimm ár sem ég lærði í Vínarborg sótti ég regluglega þangað enda er andinn í skólanum einstaklega hlýr og skemmtilegur .